Hilde Merete Aasheim

Hilde Merete Aasheim (født 20. september 1958 i Larvik) er en norsk næringslivsleder. Hun er fra mai 2019 konsernsjef i Norsk Hydro.

Aasheim er utdannet siviløkonom fra Norges handelshøyskole (NHH) i Bergen, og er statsautorisert revisor. Hun arbeidet i 19 år for Elkem, blant annet i silisium-avdelingen. I 2005 begynte hun i Hydro. Aasheim var konserndirektør og leder for Hydros forretningsområde Primæraluminium i perioden 2008–2019. Hun har vært leder for industriforeningen International Aluminium Institute og Norsk Industri. Hun har styreerfaring fra entreprenørselskapet Veidekke og gjødselselskapet Yara.

Tidsskriftet Kapital kåret henne i 2018 til en av Norges 100 mektigste næringslivsfolk i 2018, og i 2019 var hun nummer 13 på Fortunes liste over kvinnelige konsernledere.

Referanser  

Personer tilknyttet Norsk Hydro
Norske næringslivsledere
Personer fra Larvik kommune